Խմբագրի խոսքով՝ սրանք Բաքվի սիրտը շահելու համար հնչեցրած խոսքեր են, սակայն Նունեսը նաև հայտնի է երկար ժամանակ Հայաստանին ցուցաբերած աջակցությամբ: Վերջերս նա ստորագրել է հայամետ բազմաթիվ բաց նամակների տակ, այդ թվում՝ Հայաստանին և Լեռնային Ղարաբաղին տրամադրվող ԱՄՆ օգնության առավել մեծ փաթեթի օգտին նամակի: Նունեսը նաև ապրիլին նամակ է ստորագրել, որը Թրամփին կոչ էր անում ճանաչել Հայոց ցեղասպանությունը: